Ek cheat…. uit die argiewe | Demoerin
Ek cheat…. uit die argiewe
Daar is altyd nog HOOP....
En daar was hoop
Ek sal dra
Ek sal aanhoudend dra
My skouers gevorm breed,
Geerwe deur swoeg en sweet
Van oerouers se bou aan ‘n land.
Wys maar vinger en laai maar op
Ek sal voortbeur in die reënboogtrop
Klassifiseer en blameer
Want aan jou denkwyse is geen keer.
Ek sal vra
Ek sal aanhoudend vra
Waarom my gees wil breek
Met elke slinks gemene streek
Uitgebasuin om in my te wortel ‘n kwaad.
Deurdrenk met elkedagse werklikheid
Wat knaag aan volkse positiwiteit
Oor ‘n mooie land
Gevange gehou tussen goue strand.
Ek sal hoop
Ek sal aanhoudend hoop
Dat verdra soos siekte versprei
En genees die kanker wat ‘n nasie laat ly
In die skadu van onvervulde beloftes.
En eendag sal weergalm as waarheid
Vir jou Suid-Afrika.
Ek lewe…. →
13 Responses to “Ek cheat…. uit die argiewe”
meermin Desember 8, 2009 at 8:20 vm #
Waar HOOP is is liefde en vrede en geluk!!
demoerin Desember 8, 2009 at 3:50 nm #
Girl van die Suburbs Desember 8, 2009 at 9:09 vm #
“Want aan jou denkwyse is geen keer”
Jy kan die nie vir een oomblik glo nie. Daai corny se ding… Dis soooo waar.
Oukie… Ek weet ek is ‘n mooi een om te praat maar ek gaan nie opgee nie. Ek weet wat ek moet doen om dit reg te maak. Dis ‘n proses… fok weet waar ek die geduld gaan uitkrap… maar dit sal kom.
Om ‘n mens se gedagtes en denkwyse te blameer of as verskoning te gebruik is net nog ‘n manier om nie met ‘n mens se vrese te deal nie. Niemand kan my anders oortuig nie want ek self is ‘n victim daarvan.
demoerin Desember 8, 2009 at 3:56 nm #
In konteks van die gedig, probeer ek juis uitwys dat ek oor en oor die denkwyse van blameer en klassifiseer moet “sluk”….
Xena Phoenix Desember 8, 2009 at 11:01 vm #
Sonder hoop is daar nie lewe nie.
Vlam Desember 8, 2009 at 12:06 nm #
Solank jy my nie drop nie, is ek saam met jou. 😉
demoerin Desember 8, 2009 at 3:53 nm #
Skouer aan skouer deur die drif.
BB Desember 8, 2009 at 1:49 nm #
Dit bly mooi! Maar DMi, aangesien hierdie nou ‘n ‘cheat uit die argiewe’ is – voltooi dan net hierdie, sal jy? :
Ek sal lewe
Ek sal aanhou lewe…
Ek sal graag later wil kom lees. Reg?
demoerin Desember 8, 2009 at 3:52 nm #
Kom ons maak dit more…. vandag is ‘n amper kop onder die water dag…. my neus maak net-net vars lug.
Betsieboop Desember 8, 2009 at 5:46 nm #
En solank daar geloof is
En solank daar hoop is
ek cheat met ander se woorde 😉
demoerin Desember 9, 2009 at 7:46 vm #
Jy mag maar cheat as dit betekenisvol is 😉
Retha Desember 10, 2009 at 5:54 nm #
“Ek sal hoop
En genees die kanker wat ‘n nasie laat ly”
Dankie, Demoerin. Hierdie stuk bemoedig my sommer weer.
demoerin Desember 11, 2009 at 7:12 vm #
Mens mag nooit ophou hoop nie, want sonder dit gaan jy in ‘n hoekie sit en verwelk.